

**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 06561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ОБЩИНСКИ ГОДИШЕН ПЛАН ЗА МЛАДЕЖТА**

**ОБЩИНА ГУЛЯНЦИ**

**2026 г.**

**I. ОБЩИ ПОЛОЖЕНИЯ**

Общинският план за младежта за 2026 г. се изготвя и реализира в изпълнение на чл. 15 и чл. 16 от глава втора на Закона за младежта и Националната стратегия за младежта. Планът се приема от Общински съвет Гулянци по предложение на Кмета на Общината. Този документ определя целите и приоритетите на общинската политика за младите хора.

Общинският план се реализира в партньорство на всички заинтересовани страни на местно ниво: Община Гулянци, Общински съвет Гулянци, учебни заведения, Областен информационен център – Плевен, неправителствени организации, работещи в областта на образованието, културата и спорта, европроекти, екология и туризъм, БЧК, РЗИ, МКБППМН, ЦОП гр. Гулянци, Дирекция „Социално подпомагане“, областен съвет за наркотични вещества, териториални структури на заинтересовани централни държавни органи и др.

С настоящия план се създава възможност Община Гулянци да гарантира участие на представители на младите хора при кандидатстването за целево финансиране по проекти и програми на МОН, ММС и европейски програми.

В условията на динамично развиващото се общество, настъпващите промени и засилващата се външна и вътрешна миграция на млади хора, на преден план излизат дейностите, които да накарат младите хора да се чувстват добре и пълноценни в своя роден край, да търсят и получават изява, да имат самочувствие на българи и европейци.

Грижата за младите хора е най-важната национална кауза.

**II. ЦЕЛЕВИ ГРУПИ**

Общинския план за младежта на община Гулянци е насочен към:

* Млади хора от 15 до 29 години, без разлика в техните образователни, социални, имуществени придобивки и политически и етнически убеждения.
* Работници и други специалисти, които са директно ангажирани с предоставянето на услуги или с други дейности в подкрепа на младежкото развитие.

**III. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА ГУЛЯНЦИ**

Населението на община Гулянци по данни на НСИ е 8766 души. Децата на възраст от 0 – 13 години съставляват 10%, лицата от 14 до 18г. са 4,5%, а хората в трудоспособна възраст са 70% от населението.

Безработицата сред младите хора е висока, особено сред тези с основно и по-ниско образование. В Бюрото по труда гр. Гулянци към дата 31.12.2025 г. са регистрирани общо 486 безработни лица в трудоспособна възраст. Младите хора до 29 годишна възраст сред тях са 59 души, което представлява 12% от всички регистрирани безработни. Реалният им брой е значително по-висок, защото не всички са регистрирани. Повечето от безработните са с ниска степен на образование, нямат практически и трудов опит по придобита специалност, което е сериозна пречка за намиране на работа.

Условията на труд и липсата на добро заплащане демотивират голяма част от младите хора. В повечето случаи те нямат практически и трудов опит по придобитата специалност след завършване на своето образование и трудно се включват на пазара на труда. Младите хора без опит са в неблагоприятно положение в условията на предлагането на труд в контекста на световната финансова и икономическа криза. Младежите с ниско образование и квалификация са сред първите, засегнати от влошените икономически условия.

Двете средни училища на територията на общината обучават ученици в атрактивни професии, адекватни на търсенето на пазара на труда в района – в сферата на земеделието, услугите, социалните дейности и здравното обслужване.

Община Гулянци реализира проекти за обучение и наемане на работа на безработни лица по ОП РЧР и националните програми за заетост. Бюрото по труда реализира националните мерки и програми за осигуряване на заетост и провежда срещи с младежите за кариерно ориентиране.

Сред мерките, които Община Гулянци прилага за намаляване на безработицата е насърчаването на местния бизнес и инвеститорите с преференциално административно обслужване. Общинската политика е насочена към осигуряване на добри условия за бизнеса – добра инфраструктура, комуникации, поддържане на общинския сграден фонд.

По-голям е броят на младите хора в училищна възраст. Затова се работи активно за повишаване на информираността на младежите за възможностите за професионално образование и обучение, както и за кариерно развитие. Това ще допринесе до повишаване на икономическата активност и създаване на възможности за професионална реализация на младите хора, както и задържането им в общината. Офисът за военен отчет провежда срещи-учения с учениците от 10-ти и 11-ти клас с цел придобиване на знания и умения и популяризиране на Българската армия като възможност за реализация.

Чрез реализиране на инвестиции в учебната и спортно-техническата база ръководството на Община Гулянци се старае да даде равен достъп на всеки младеж до качествено образование и възможности за извънкласни и спортни дейности.

В Община Гулянци няма добре развито представителство на различни структури и форми на младежки организации.

Към момента **единствената младежка организация е Клуб „Подай ръка“ БМЧК, формиран при СУ „Хр. Смирненски“ гр. Гулянци и осъществяващ активна доброволческа и обществена дейност сред учениците и гражданите на общината.**

Като цяло младите хора проявяват по-голям интерес към спортните клубове, предпочитат да се изявяват в  
неформални среди – събирания с приятели, форуми и чатове. По–голяма част от младите хора в общината не желаят да бъдат ангажирани в обществено-политическия живот, както на местно, така и на национално ниво. Не членуват в  
политически и граждански организации.

**ІV. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ:**

* **Насърчаване на икономическата активност и кариерното развитие на младите хора**

Насърчаване на икономическата активност и кариерното развитие на младите хора, намаляване на броя на отпадащите от училище и повишаване на процента на завършилите висше образование са сред основните цели, залегнали в общинската политика за младежта.

За целта ще им бъде осигурен достъп до образование и информация, ще бъдат подпомагани читалищата като средище за неформално обучение, гражданско участие и сцена за културна изява на младите хора.

Създаване на условия за кариерно ориентиране и консултиране в системата на средното образование. Община Гулянци ще продължи да работи в посока създаване на условия за развитие на бизнеса и предоставяне на атрактивни работни места за младите хора, такива че да гарантират завръщането им в общината след придобиване на висше образование.

* **Подобряване на достъпа до информация и качествени услуги**

Част от инициативите в тази посока включват осъществяване на връзки с университетите в България и Европейски съюз за повишаване информираността на младите хора за възможностите да продължат образованието си.

Предвидените дейности са :

* Проучвания на специфичните нужди на младото население в Община Гулянци .
* Презентации, обучения и семинари за придобиване на умения при използване на ITC (глобални библиотеки).
* Предоставяне на съвременни и качествени здравни, образователни, социални и културни услуги.
* **Насърчаване на здравословен начин на живот**

Предвидените дейности в тази насока са:

* Поощряване на развитието на местни младежки организации и спортни клубове.
* Стимулиране на младите хора за занимания с масов спорт чрез създаване на адекватни условия за безплатно използване на съществуващата спортна инфраструктура.
* Привличане на спортните клубове и организации към процесите, свързани с развитието на гражданското общество и развитие на младежката политика.
* Достъп до обучения и организиране на кампании по въпросите на спорта, здравето, физическата активност и здравословния начин на живот.
* **Превенция на социалното изключване на млади хора в неравностойно положение**

Предвидените дейности в тази насока са:

* Финансово подпомагане и социална интеграция на младежи в неравностойно положение.
* Социална интеграция на младежи, напускащи специализирани институции. Подготовка за интегрирането им в общността.
* Запознаване на ученици в неравностойно положение с условията за безплатно следване във Висши учебни заведения на територията на страната.
* Информиране на обществото за потребностите на младите хора в неравностойно положение и възможностите на различните социални програми и общностните инициативи за установяване на равни възможности за тях и социалното им включване и реализиране в областта на социалната икономика.
* Прилагане на мерки за социална, образователна и здравна интеграция на младежи от уязвими и малцинствени групи и/или в риск.
* **Развитие на младежко доброволчество**

Предвидените дейности в тази насока са:

* Популяризиране на ценностите на доброволчеството и подобряване на практиките на полагане и управление на доброволния труд в Община Гулянци
* Медийно отразяване на организирани доброволчески кампании.
* Увеличаване броя на младежи, участващи в доброволчески инициативи.
* Информираност за ползите от доброволчеството
* **Повишаване на гражданската активност**

Насърчаване на гражданските и младежки организации за участие в обществения живот на Община Гулянци синхронизиране на дейността им с държавните структури. С цел повишаване на гражданската активност на младите хора, са предвидени следните дейности:

* Повишаване имиджа на младежките организации в обществото и създаването на устойчиви форми на сътрудничество между училищата и младежките организации на територията на общината.
* Повишаване формите на участие на младите хора в процеса на взимане на решения.
* Популяризиране на темата за младежта сред обществото и отразяването й в местните медии.
* **Развитие на младите хора в малките населени места и селските райони**
* Подкрепа от страна на местните власти за развитие на средния и дребния бизнес в селските райони, с цел осигуряване на работни места на младите хора по селата.
* Подпомагане на младите хора в участието им при организирането и изпълнението на общински мероприятия, като се концентрират върху най- актуалните за самите тях теми.
* Провеждане на адекватна жилищна политика, която да подсигурява нормални условия на живот за младежите в селските райони.
* Прилагане на програми за привличане на инвестиции в малките населени места и участие на младежи в тях.
* **Развитие на междукултурния и международен диалог.**
* Достъп до информация за възможности за участие в международни инициативи
* **Повишаване на ролята на младите хора в превенцията на престъпността**
* Превенцията на престъпността е немислима без наличието на здраво гражданско общество, което да

въздейства адекватно и да работи в синхрон с държавните структури.

* За целта младежите в общината трябва да бъдат приобщени към инициативи по превенция на престъпността.
* Организирането на информационни курсове в училищата на територията на Община Гулянци за вредата от престъпността, наркотиците, алкохола и други бичове на българското общество биха оказали положително влияние при изграждането на активна гражданска позиция на младите хора по отношение на престъпността.
* Местните медии за масово осведомяване също ще играят значима роля по отношение на превенцията на престъпността и ще действат като силен антикриминогенен фактор. Те могат да допринесат за повишаване на ефекта от превенцията чрез популяризиране на идеи и мерки с превантивна насоченост, както и с посочването на причините.

**V. ДЕЙНОСТИ, КОИТО ДА ДОПРИНЕСАТ ЗА ПОСТИГАНЕ НА ЦЕЛИТЕ НА ОБЩИНСКАТА, ОБЛАСТНАТА И НАЦИОНАЛНАТА СТРАТЕГИЯ ЗА МЛАДЕЖТА през 2026 година.**

|  |  |  |  |  |  |
| --- | --- | --- | --- | --- | --- |
| **Дейности** | **Инициативи, кампании** | | **Отговорни институции** | **Времеви**  **период** | **Финансиране** |
| **1.Насърчаване на икономическата активност и кариерното развитие на младите хора** | | | | | |
| **1.1.** Създаване на оптимални възможности за насърчаване на сътрудничеството между работодатели и училища. | Организиране на срещи между работодатели и земеделски производители с ученици от гимназиален курс с цел професионална ориентация на младежите;  Договорни отношения между училища и работодатели за осигуряване на стаж и практика на учениците от проф. паралелки | | Директор СУ „Христо Смирненски“ гр. Гулянци и Директор СУ „Асен Златаров с. Гиген | До 31.05.2026 г. | Не е необходимо |
| **1.2.** Насърчаване на интереса на младите хора към развитието на общината. | Тематични дискусии в Часа на класа | | Класни ръководители | През учебната година | Не е необходимо |
| **1.3.** Осигуряване на възможности за стаж на студенти и завършили образование млади хора. | Предоставяне на възможности за стаж  на студенти в Общинска администрация и наемане на младежи до 29 годишна възраст по програми | | Община Гулянци  Бюро по труда | През годината | Не е необходимо |
| **2. Подобряване на достъпа до информация и качествени услуги** | | | | | |
| **2.1.** Актуална и достъпна информация, насочена към по-широк спектър от хора, потребности и интереси. | Своевременно обявяване на младежки проекти и програми в интернет страницата на Община Гулянци  Популяризиране на кампаниите за приемане на лица на военна служба | | Община Гулянци  Офис за военен отчет | През годината | Не е необходимо |
| **2.2.** Запознаване на младите хора с възможностите за кандидатстване във Висши учебни заведения в България. | „Информационна кандидат-студентска кампания“ 2026/2027  Кампания за прием във ВВУ | | Община Гулянци,  Офис за военен отчет;  Директор СУ „Христо Смирненски“ гр. Гулянци и Директор СУ „Асен Златаров с. Гиген | До 15.05.2026г. | Не е необходимо |
| **2.3.** Запознаване на учениците, завършващи основно образование с условията за прием в двете гимназии на територията на Община Гулянци. | Община Гулянци - средище за подготовка на кадри със средно образование | | Община Гулянци - Отдел „Образование, здравеопазване и социални дейности”, Директори на училища | До 30.05.2026 г. | Не е необходимо |
| **2.4.** Организиране на безплатни курсове за компютърна грамотност, достъп до интернет. | Програма „Глоб@лни библиотеки - България“ | | Народни Читалища – гр. Гулянци , с. Брест, с. Гиген, с. Дъбован | През годината | По програма |
| **3. Насърчаване на здравословен начин на живот** | | | | | |
| **3.1.** Поощряване развитието на местни младежки организации |  | | Община Гулянци  Директори на училища  Читалища |  | Не е необходимо |
| **3.2.** Стимулиране на детския и младежки спорт. | Финансиране на  спортните клубове на територията на Община Гулянци | | Община Гулянци  Председатели на спортни клубове | През годината | Общински бюджет |
| Провеждане на общински  ученически игри  Участие на победителите в областните кръгове | | Община Гулянци, Директори на училища, учители по физическо възпитание | Февруари - април | Общински бюджет  Делегиран училищен бюджет |
| Участие в спортния празник по време на Панаирни дни Гулянци -2026 г. | | Община Гулянци  Организатори спортна дейност  Спортни клубове  Училища | Май 2026 | Общински бюджет |
| Програма „Свободно време – полезни дела”  Групи за спортни занимания в Гулянци и другите големи населени места | | Секретар МКБППМН  Ръководители на група за спортна дейност | Март – ноември  Ежемесечно | Общински бюджет - МКБППМН |
| Турнир на БАВФ, БФС;  Зимен турнир по футбол | | Община Гулянци | Май - Юни  Декември | Общински бюджет  БАМФ |
| **3.3.** Провеждане на акции и кампании, свързани с популяризиране на здравословния начин на живот и борба със заболявания и вредни навици и модели на поведение. | Отбелязване на: Световния ден за борба с наркоманиите 26 юни;  Световен ден без тютюнев дим 31 май;  Световен ден за борба със СПИН 1 декември; Инф. кампании за здравословно хранене | | Директори на училища  Клуб БМЧК  Училищни лекари  ЦОП гр. Гулянци  МКБППМН | През годината | Не е необходимо  Информ. материали, предоставени по линия на съответните кампании |
| Конкурс за рисунка „Моето училище/селище без алкохол, тютюн, дрога и насилие сред децата”;  Състезание „Риболовците могат без дрога“ | | Секретар МКППМН  Директори на училища | Март – септември  Юли – Август | Общински бюджет - МКППМН |
| **4. Превенция на социално изключване на млади хора в неравностойно положение** | | | | | |
| **4.1.** Финансово подпомагане на младежи в неравностойно положение | Отпускане на безвъзмездна финансова помощ | | Общински съвет гр. Гулянци | През годината | Общински бюджет и МОН |
| **4.2.** Подкрепа на младите хора, напускащи специализирани институции. | Прилагане на иновативни форми и добри практики за деца лишени от родителски грижи, с цел пълноценно интегриране в обществото след напускане на дома | | МКБППМН, Община Гулянци,  Социални работници  ЦОП гр. Гулянци | През годината | При необходимост |
| Запознаване на учениците в неравностойно положение с условията за безплатно следване във Висши учебни заведения на територията на страната | | Директор – СУ „Христо Смирненски“ гр. Гулянци и Директор СУ „Асен Златаров с. Гиген | До 30.05.2026г. | НПО или кампании на висшите училища |
| **4.3.** Превенция на отпадането от образователната система на децата и младежите | Дейности по Механизма за съвместна работа на институциите по обхващане, включване и предотвратяване на отпадането от образователната система на деца и ученици | | Община Гулянци  Училища  РУ на МВР  МКБППМН  Обществени възпитатели  Образователни медиатори | През годината | Държавен бюджет (при необходимост) |
| **5.Развитие на младежкото доброволчество** | | | | | |
| **5.1.** Създаване на доброволчески възможности за младите хора. | Популяризиране на ценностите на доброволчеството | | Клуб БМЧК  Община Гулянци  МКБППМН  ЦОП гр. Гулянци | През годината | При необходимост |
| **5.2.** Осигуряване на заетост на младите хора по време на доброволчески акции. | Участие на деца и младежи в националните и местни благотворителни кампании | | Община Гулянци  Училища | През годината | Не е необходимо |
| Благотворителни инициативи на ЦОП гр. Гулянци | | ЦОП гр. Гулянци | През годината | Община Гулянци  (закупуване на материали) |
| Участие на деца и младежи в благотворителни акции на Клуб БМЧК | | СУ „Хр. Смирненски” гр. Гулянци  Клуб БМЧК  Общинска организация на БЧК | През годината | Не е необходимо |
| Участие на деца и младежи в акция „Да изчистим България“ | | Общинска администрация  Кметове на населени места  Директори на училища |  |  |
| **6.Повишаване на гражданската активност на младите хора** | | | | | |
| **6.1.** Съпричастност на младите хора в управлението на общината. | |  |  |  |  | | --- | --- | --- | --- | | Участие на младежи от Община Гулянци в срещи с представители на Национален фокусен център за подпомагане на развитие на възможности за успешна интеграция в обществото и възможност да бъдат активни и отговорни агенти на промяната | Общинска администрация  ЦОИДУЕМ  Директори на СУ Гулянци и СУ Гиген  ЦОП гр. Гулянци | През годината | Не е необходимо | | | | | |
| Дни на отворените врати в Община Гулянци,  с цел повишаване интереса на младите хора към местното самоуправление и администрация | | Общинска администрация  Директори на училища | През годината | Не е необходимо |
| Инициативи по повод годишнината от обявяването на Гулянци за град: Открита тържествена сесия на ОбС, документална изложба, популяризиране на символите на местната власт | | Община Гулянци  Читалище  Училища  ЦОП гр. Гулянци | Септември | Общински бюджет |
| **6.2.** Ангажиране на младите хора с глобалните проблеми и специфики на съвремието и изграждане на гражданска позиция у тях. | Отбелязване на Ден на Земята 22 април | | ЦОП гр. Гулянци  Училища | Април | Не е необходимо |
| Отбелязване на Ден на р. Дунав 29 юни  Конкурс „Моето приключение край река Дунав“ | | Община Гулянци  ЦОП гр. Гулянци  МКБППМН | Юни | Общински бюджет  МКБППМН |
| Отбелязване с дискусии и срещи на:  Ден на Европа 9 май;  Ден на младежта 12 август;  Еко-инициативи. | | Община Гулянци,  Училища, ЦОП Гулянци,  МКБППМН | През годината | Не е необходимо |
| **7.Развитие на младите хора в малките населени места и селските райони** | | | | | |
| **7.1.** Провеждане на адекватна жилищна политика, подсигуряваща  нормални условия на живот за младите семейства в малките населени места**.** | Отпускане на общински жилища | | Община Гулянци | През годината | Не е необходимо |
| **7.2**. Привличане на инвестиции в малките населени места и участие на младежите в тях. | Прилагане на програми за привличане на инвестициите  Облекчения за инвеститорите(редуци ране на данъци, освобождаване от такса смет и др.) | | Общинска администрация  Общински съвет | През годината | Не е необходимо |
| **7.3**. Подпомагане дейността на читалищата в селата като културно- информационни центрове. | Оказване на съдействие по програма „Глоб@лни библиотеки“ и осъществяване на културни мероприятия.  Осигуряване на превоз за участия. | | Народни читалища  Община Гулянци | През годината | По програми  Общински бюджет |
| **7.4.** Предоставяне на възможност на децата и младите хора да развиват талантите, уменията и способностите си. | Организиране на занимания по интереси по Наредбата за приобщаващо образование в училищата;  Създаване и поддържане на формации и самодейни изпълнители и състави към читалищата  Организиране конкурси за младежко творчество;  Участие в „Пъстър Великден“; Арт-работилници; Изложби и базари | | Община Гулянци  Училища  Читалища | През годината | Общински бюджет  Делегирани училищни бюджети |
| **8.Развитие на културния и международния диалог** | | | | | |
| **8.1.** Участие на младежи в международни инициативи, проекти, обмени и срещи | | Летни безплатни училища в Европа; учене на местния език и опознаване на културата на дадена страна; Реализиране на проекти по „Еразъм“ | Общинска администрация  Училища | През годината | Международни програми  ЕРАЗЪМ+ |
| Поддържане на добрите връзки и практики създадени с ръководството на гр. Корабия, Румъния. Организиране на съвместни спортни, училищни и културни прояви;  Включване в трансгранични проекти. | Община Гулянци  Образователни и културни институции | През годината | Община Гулянци |
| **8.2.** Организиране на вътрешно училищни и между-училищни събития на различни теми и по различен повод. | | Дискусии за опознаване на културното многообразие в България, за емиграционните нагласи и отношение към различието | Директорите на СУ „Христо Смирненски” гр. Гулянци и СУ „Асен Златаров” с. Гиген | През учебната година | Предоставяне на материално – техническа база /зала, компютър, размножителна техника и др./ |
|  | | Образователни и опознавателни екскурзии, организирани посещения на музеи и забележителности | Директори на училища | През годината |  |
| Организиране на общински събития с участието на всички училища: фолклорен събор, прожекция на образователни филми, турнири, състезания и др. | Община Гулянци  Училища | През годината | Община Гулянци |
| **8.3.** Ангажиране на младежите в културни мероприятия и инициативи. | | Организиране на различни мероприятия с участието на деца и млади хора:  изложби, базари и конкурси;  Концерти и спектакли;  Честване на празници от културния календар. | Общинска администрация, Народните читалища,  Директорите на СУ „Христо Смирненски” гр. Гулянци , СУ „Асен Златаров” с. Гиген, ОУ „Христо Ботев” с. Милковица и ОУ „Христо Ботев” с. Брест | През годината | Общински бюджет  Проекти |
| Ангажиране на младежите в худ. самодейни състави при читалищата, чрез което те се запознават с българските традиции, с културата и изкуството на другите народи, контактуват с хора от различни възрасти и етнос, преодоляват бариери в общуването. | Читалища | През годината | Не е необходим |
| **8.4.** Активна работа за преодоляване на междуетническите различия и в посока интеграция на малцинствените групи. | | Инициативи на здравния и образователните медиатори;  Съвместно отбелязване на традиционни за етносите празници | Община Гулянци; Здравен и образователни медиатори; СУ „Христо Смирненски” гр. Гулянци, Център „Амалипе” гр. Велико Търново | През годината | Общински бюджет |
| **9. Повишаване на ролята на младите хора в превенцията на престъпността** | | | | | |
| **9.1.** Превенция на правонарушенията, извършени от млади хора. | Информационно- образователна кампания на МКБППМН.  Активни дейности и инициативи във социалните мрежи: „Бъди отговорен!” | | Секретар МКБППМН | През годината | Бюджет МКБППМН |
| Индивидуална работа и изпълнение на възпитателни мерки | | МКБППМН  ЦОП гр. Гулянци | През годината | Община Гулянци |
| Лекции, беседи и дискусии във връзка с агресията и правонарушенията,  Запознаване с правата и задълженията в училище и в обществото. | | МКБППМН  Училища  Класни ръководители | През годината | Не е необходимо |
| **9.2.** Борба с агресията и пропагандиране на доброто отношение и поведение. | Инициативи свързани с поощряване на добрите постъпки и поведение | | ЦОП гр. Гулянци | През годината | Община Гулянци  ЦОП гр. Гулянци |
| Конкурс за достойна проява „Благородно сърце” | | Секретар МКБППМН  Директори на училища | През учебната година | Общински бюджет - МКБППМН |
| **9.3**. Запознаване на родителската и учителската общност с новите явления и опасности пред младите хора. | Провеждане на лекции, беседи, разговори и родителски срещи по наболели проблеми -трафик на деца, злоупотреба в Интернет пространството, наркозависимост и др. | | Секретар МКБППМН  Класни ръководители  ЦОП гр. Гулянци  Образователни медиатори | През годината | Предоставяне на материално – техническа база /зала, компютър, размножителна техника и др./ |
| **9.4.** Развитие на култура на пътната безопасност | Материали по учебния план за БДП;  Отбелязване на Ден на пътната безопасност;  Извънкласни инициативи;  Информационни материали за БДП | | Училища,  МКБППМН,  Община Гулянци | През годината |  |

**VI.ОРГАНИЗАЦИЯ И КООРДИНАЦИЯ НА ДЕЙНОСТИТЕ ПО ПОСТИГАНЕ НА ЦЕЛИТЕ.**

Основните принципи за постигане на целите са заложени в Националната стратегия за младежта. Те ще бъдат прилагани в реализирането на дейностите в Общинския план за младежта 2026 г. :

* Реализирането на дейностите изисква съвместни усилия на всички отговорни субекти;
* Постигнатите резултати да се базират на съчетаване на обществената активност с общинската и държавната политика за младежта;
* При работа с младите хора да се прилагат европейски принципи, норми и стандарти;
* Организирането и изпълнението на дейностите да е съобразено с действащата нормативна уредба.

Средствата за реализиране на плана се осигуряват в рамките на бюджета на общината, ангажираните институции, средства от проекти и дарения.

Общинска администрация си сътрудничи с териториалните структури на централни държавни органи и гарантират участието на младите хора при формулирането, изпълнението и отчитането на общинските политики за развитие на младежта.

**VII . ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЦАЦИЯ НА ОБЩИНСКИЯ ПЛАН ЗА МЛАДЕЖТА**

Общинският годишен план за младежта 2026 г. е разработен въз основа на планираните инициативи от Общинска администрация, ЦОП гр. Гулянци, МКБППМН, училищата, спортните клубове и читалищата на територията на община Гулянци. В периода на реализация на дейностите, наблюдението на плана и координацията между ангажираните институции, ще бъде осъществявана от специалисти на общинска администрация и в резултат ще бъде изготвен годишен отчет за реализираните инициативи, който ще бъде предоставен в Областна администрация – гр. Плевен.

Планът е отворена система и подлежи на промени през годината, при постъпване на предложения и идеи за младежки мероприятия и дейности.

**VIII. ИНФОРМИРАНОСТ И ПУБЛИЧНОСТ НА ПЛАНА**

Планът за действие е разработен като отворен документ, който ще се актуализира, допълва и изменя на база регламентирани периодични анализи.

**Информация за дейностите в плана** може да се получи чрез:

1. Отдел ОЗСД в Община Гулянци;
2. Електронния сайт на Община Гулянци - https://gulyantsi.bg/bg/;
3. Общинските и регионалните медии;
4. Социалните мрежи.

***утвърДил:***

**Лъчезар Яков**

*Кмет на Община Гулянци*

Съгласувал:

Адриян Апостолов

Директор на Дирекция УСЕ

Изготвил:

Маринела Кирилова, гл. спец. ОЗСД