**ДОКЛАД**

**на община** **Гулянци за 2025 г.**

**в изпълнение на**

**ОБЛАСТНА СТРАТЕГИЯ ЗА РАВЕНСТВО, ПРИОБЩАВАНЕ И УЧАСТИЕ НА РОМИТЕ** **(2021-2030)**

**на област Плевен**

# ОБЩА ИНФОРМАЦИЯ

**1. Профил на общината**

**Община: Гулянци**

а. Брой на населението по етнически групи

(по налични официални данни/оценки)

Населението на община Гулянци по последни данни декември 2025 г. е 8 766 души. Към настоящия момент е трудно да се изследва с точност реалната етническа структура. Според официалната информация от преброяването през 2021 г., според самоопределянето на гражданите в община Гулянци преобладава българският етнос – 93%. Вторият по численост етнос в общината е ромският – съставлява 0,72% на база самоопределяне (63 души). Според неформални проучвания и обследвания на уязвими групи, реалната ситуация е съвсем различна. Много от ромите се самоопределят като българи, и затова процента е по-голям в действителност.

б. Населени места / квартали / махали с компактно ромско население на територията на общината

На територията на община Гулянци няма обособена територия населена от ромска общност.

Предимно ромско е населението в квартал „Махмудица”, улиците „Московска”, „Рила”, „Ракитин” и „Бачо Киро” в град Гулянци и улиците „Лагера” и „Мито Пачев“ в с. Гиген. В останалите населени места населението е пръснато и няма подчертано ромски махали и райони.

в.  Административен и експертен капацитет: брой експерти по етническите и интеграционните въпроси; брой здравни медиатори; брой образователни медиатори; брой трудови медиатори; други ангажирани специалисти (ако има).

През 2025 година с ромското население на община Гулянци работи един здравен медиатор, назначен към Общината, трима образователни медиатори в СУ „Хр. Смирненски” гр. Гулянци, един в СУ “Асен Златаров“ с. Гиген и един в ДГ „Незабравка“ гр. Гулянци.

**2. Общински план с Период на действие: 2024 – 2027 г. Съответствие с Националния план за действие 2024–2027 г.**

**2.1. Взаимодействие с неправителствени организации; Наличие на партньорства;**

**Форми на сътрудничество (проекти, дейности, консултации и др.).**

Община Гулянци работи съвместно със сдружение „Виа Хуманика” гр. Плевен и Център за междуетнически диалог и толератност „Амалипе” гр. Велико Търново. Съвместната дейност се изразява в партньорството по проекти и реализирането на съвместни инициативи.

По оперативните програми „Развитие на човешките ресурси” и „Наука и образование за интелигентен растеж” бяха реализирани редица проекти, много от тях в партньорство. **Дейностите по тези проекти създадоха траен модел за сътрудничество на местно ниво,** с участието на всички институции, партньори и асоциирани партньори, работещи в тази област на местно ниво. Дейностите надграждат Плана за интегриране на ромите 2017-2020г. Бяха обхванати всички основни приоритети на плана за интеграция на гражданите в уязвимо социално-икономическо положение. Реализирани бяха мерки за повишаване качеството на живот, социалното включване и намаляване на бедността. Постигната е трайната интеграция на най-маргинализираните общности, включително ромите.

**2.2. Ангажираност на местната ромска общност; Форми на участие; Роля на медиатори, неформални лидери и обществени структури.**

Местната ромска общност е ангажирана с изпълнението на Плана на Община Гулянци за интеграция, чрез активната работа на община, училища, детски градини, ЦОП гр. Гулянци и другите институции, осъществяващи дейност в това направление. През изминалата година се наблюдават добри резултати от работата на медиаторите и от реализираните проектни дейности за работа и приобщаване.

Благодарение на системните усилия и ангажираност на здравния медиатор при Община Гулянци и личните лекари ромските деца са 100% имунизирани по Националния календар. Наблюдава се повишена здравна култура на общността и по-голямо доверие в институциите, което ускорява и подпомага процеса на интеграция. Работи се активно с младите майки и бременните жени. Акцент в годишния план на здравния медиатор е и работата с подрастващите по превенция на ранните бракове, повишаване на здравната култура и статус на семействата, насърчаване здравословния начин на живот.

Почти 100% от децата са обхванати в образователната система, като голям принос за това има работата на образователните медиатори. Наблюдава се постепенна промяна в ценностната система на общността – образованието, намирането на по-перспективна работа, повишаване качеството на живот излизат на преден план.

**2.3. Трудности и пречки при изпълнение на плана; Основни проблеми; Причини за възникването им; Предприети или предложени мерки за преодоляване.**

Въпреки постигнатото в последните години по отношение интеграцията на ромите, сме далеч от желаните резултати. Основните трудности при изпълнението на плана за интеграция се състоят в липсата на желание и мотивация у голяма част от ромското население за активно включване в прилаганите мерки и дейности. Много от лицата са с ниска здравна, правна, трудова и социална култура, с ниска или никаква степен на образование. Това допълнително усложнява процеса и отнема значително повече време, енергия и ресурс. Особено резултатна е работата на терен с ромското население, но специалистите все още не са достатъчно.

**2.4. Интегриране на плана в стратегическите документи на общината; Общинският план включен ли е в Плана за развитие на общината? ☐ Да / ☐ Не**

**(кратко описание)**

Планът за интеграция на ромите е свързан с Плана за интегрирано развитие на общината. Стратегическите документи поставят общи цели. В тях са заложени мерки в сферата на икономиката, здравеопазването, социалните дейности, образованието.

## **ИЗПЪЛНЕНИЕ НА МЕРКИ ПО ПРИОРИТЕТИ**

ПРИОРИТЕТ 1: ОБРАЗОВАНИЕ

Социалната и демографска обстановка в общината през последните година се характеризира с особености, типични за повечето общини в следствие на отражението на икономическата криза. Те следват основните процеси в  икономическото развитие: рязко намаляване на жизнения стандарт на населението, разширяване на бедността, повишаване на безработицата, в резултат на което хората търсят препитание в големите градове и чужбина. Посочените процеси пряко рефлектират върху сектора на образованието – броя на децата намалява – респективно и финансирането.

Въпреки трудностите училищата и детските градини на територията на общината осъществяват качествен учебно-възпитателен процес. Навсякъде са осигурени подходящи условия, отговарящи на всички критерии, разпоредби и изисквания. Материално-техническата база се поддържа в добро състояние от общината и ръководствата на институциите, за пътуващите ученици и кадри е осигурен специализиран и безплатен транспорт.

Образователното дело в общината се осъществява в **4 училища:**

СУ „Христо Смирненски” гр. Гулянци - средищно;

СУ „Асен Златаров”, с. Гиген - средищно;

ОУ „Христо Ботев”, с. Брест;

ОУ „Христо Ботев”, с. Милковица - средищно.

В тях за учебната 2024/2025 се обучават общо 675 ученици, разпределени в 46 паралелки.

**Детските градини на територията на общината са 5,** с общо 195 деца:

ДГ „Незабравка” гр. Гулянци

ДГ „Щастливо детство” с. Брест

ДГ „Детска радост” с. Милковица

ДГ „Първи юни” с. Гиген

ДГ „Здравец” с. Шияково

С най-голям процент ученици и деца от малцинствени групи са двете средни училища – в Гулянци и Гиген и детските градини в Гулянци, Гиген и Шияково. В тях се реализират допълнителни дейности по интеграция и приобщаване. Особено добър ефект в процеса се наблюдава в образователните институции, към които работят образователни медиатори – СУ „Хр. Смирненски”. Националната програма „Подкрепа на образователните медиатори и социални работници“ даде възможност в училището да продължат да работят медиатори. Всеки ден тези обучени хора са на терен, сред общността и в институциите и изпълняват отговорната задача да мотивират родителите и децата да посещават училище. Освен това медиаторите участват във всички училищни дейности, в благотворителни акции, инициативи и събития. Работят активно с Община Гулянци, МКБППМН гр. Гулянци, доброволците от БЧК и другите институции. Включват се в кампании срещу тормоза и агресията в училище, ранните бракове и др.

От 1.02.2024 г. до 28.02.2025 г. Община Гулянци осъществява проект „Мерки в подкрепа на децата в община Гулянци“, Договор № BG05SFPR002-2.003-0032-C01 по Програмата за развитие на човешките ресурси. По проекта в продължение на 13 месеца работят социални работници, медицински специалист, психолог и логопед, които осъществяват своите цели работейки с маргинализираните общности в общината. Дейността на проекта е насочена към превенция от изоставяне на децата, намаляване на негативните тенденции, свързани с детската бедност и подобряване качеството на живот на деца в нужда и техните семейства. Специалистите работят групово и индивидуално за подкрепа на личностното развитие и социалното включване на децата за равноправно участие в живота на местната общност. В проекта са обхванати 100 деца от общината и техните семейства, на които се оказва подкрепа според специфичните им потребности, помага им се за качествен и навременен достъп до социални услуги, повишаване на здравната култура, превенция на ранните бракове и раждания и др. Работата по проекта се осъществява в сътрудничество с училищата и детските градини в общината и се подпомага от медиатор.

Екипите по Механизма за съвместна работа на институциите за обхващане, включване и предотвратяване на отпадането от образователната система на деца и ученици в задължителна предучилищна и училищна възраст, също отчитат добра работа и незаписаните/отпадналите от образователната система през 2025 година са сведени до минимум, предимно поради заминаване за чужбина.

През годината училищата и детските градини участваха в редица национални и европейски програми и проекти: „Училищен плод” и „Училищно мляко”, „Спорт по ПМС 46“, „Информационни и комуникационни технологии в училище”; „Осигуряване на съвременна образователна среда”, „Иновативно училище”, „Успех за теб”, „Силен старт“, „Заедно в изкуствата и спорта“ и др.. Във всички училища и детски градини са създадени ателиета и групи за занимания по интереси. Община Гулянци също реализира Годишна програма за стимулиране на дейности и изяви на децата и учениците, свързани със заниманията по интереси..

В СУ „Асен Златаров“ с. Гиген и ОУ „Хр. Ботев“ с. Милковица бяха изградени площадки и закупено оборудване по БДП, с финансиране по Национална програма на МОН. В ОУ „Хр. Ботев“ с. Милковица и ОУ „Хр. Ботев“ с. Брест бяха създадени зали за занимания по интереси.

СУ „Христо Смирненски“ гр. Гулянци работи през 2025 г. по НП „Заедно за всяко дете“. Програмата дава възможност да се организират дейности, в които се ангажират всички заинтересовани страни за привличането на родителите на децата и учениците в предучилищна и училищна възраст, които не са обхванати в образователната система или за който има риск да отпаднат.

През 2025 г. петте детски градини осъществяват дейности по проекта на МОН "Силен старт". На фокус е достъпът и трайното приобщаване на деца в предучилищното образование, за да се намали броят на отпаднали от образователната система. Още на ниво детска градина или ясла децата ще бъдат включени в допълнителни занимания по интереси, спортни занимания и дейности, свързани с опазване на околната среда. Предвидени са и обучения на педагогически и непедагогически специалисти, които да предоставят експертно-методическа помощ по дейностите за личностно развитие.

През 2025 г. СУ „Христо Смирненски“, гр. Гулянци започна дейности по Проект „Интеркултурни беседи в града на трендафилите“ с договор **№** BG05SFPR001-1.004-0023 по Програма „Образование“ 2021-2027, съфинансирана от Европейския съюз. Партньори по проекта са ДГ „Незабравка“ гр. Гулянци; Фондация „Ви арт“ и Фондация за регионално развитие „Рома-Пловдив“. Периода на изпълнение е 27.2.2025 г. – 27.2.2027 г. Целта на проекта е да се подобри интеркултурната комуникация за учене в мултикултурна образователна среда в две образователни институции на територията на община Гулянци с различна концентрация на уязвими групи.

[Проект „Трансгранично сътрудничество за осигуряване на привлекателна образователна среда“ (CBCEAEE – ROBG00326).](https://sugulyantsi.com/%d0%bf%d1%80%d0%be%d0%b5%d0%ba%d1%82-%d1%82%d1%80%d0%b0%d0%bd%d1%81%d0%b3%d1%80%d0%b0%d0%bd%d0%b8%d1%87%d0%bd%d0%be-%d1%81%d1%8a%d1%82%d1%80%d1%83%d0%b4%d0%bd%d0%b8%d1%87%d0%b5%d1%81%d1%82%d0%b2%d0%be/) Проектът има за цел да стимулира развитието на съществуващите образователни дейности в целевия регион чрез подобряване на качеството и прилагане на иновативни подходи чрез въвеждане на дистанционно и онлайн обучение в регион с негативни социално-икономически показатели и наличие на малцинствени групи и младежи в неравностойно положение в област Плевен и Долж в Румъния.

**Таблица за изпълнени проекти**

|  |  |  |  |  |  |
| --- | --- | --- | --- | --- | --- |
| **Мярка/процедура**  **Наименование на проект** | **Вид на участие – бенефициент, партньор, асоцииран партньор** | **Бюджет на проекта – информация по общи (насочени към всички) и целеви (насочени към целевата група) мерки** | **Индикатор**  ***Пример: Брой……***  ***включени в ….*** | **Индикатор**  **…………………**  ***да се посочи и друг, заложен в проекта, дейността*** | **Постигнат резултат** |
| Проект № BG05SFPR001-1.001-0001 „Успех за теб“ | СУ „Хр. Смирненски гр. Гулянци  ОУ „Хр. Ботев“ с. Брест  ОУ „Хр. Ботев“ с. Милковица | . |  |  | Разгръщане на потенциала за личностно развитие на учениците за трайното им приобщаване в училищното образование и подобряване на образователните им резултати. |
| Проект BG05SFPR001-1.003-0001 „Силен старт“ | МОН  ДГ „Незабравка” гр. Гулянци  ДГ „Щастливо детство” с. Брест  ДГ „Детска радост” с. Милковица  ДГ „Първи юни” с. Гиген  ДГ „Здравец” с. Шияково |  | 1. 40 обхванати в проектните дейности деца | Допълнително обучение по български език; Подпомагане ранното обхващане и образователното приобщаване на деца от уязвими групи в предучилищното образование; Подкрепа на достъпа им до качествено образование; Социално им приемане и сближаване;  Работа с родителите | Постигнато приобщаване  на децата  към средата и останалите деца;  добиване на навици за учене,  комуникация, социализация. |
| „Топъл обяд“ | БЧК  СУ „Хр. Смирненски“ гр. Гулянци | Финансиране от партньорска мрежа за благотворителност на БЧК. | 80 деца от социално слаби семейства/в неравностойно положение получават топла храна всеки обед в най-трудните месеци на годината (70 дни) |  | Подобряване качеството на хранене и психо-социалния климат на децата през зимните месеци чрез осигуряване пълноценен обяд на най-нуждаещите се деца и облекчаване бюджета на социално-слаби семейства. Цели се още увеличаване на посещаемостта на учебни занятия и снижаване на заболеваемостта и оказване на психо-социална подкрепа. |
| 1. Проект „Мерки в подкрепа на децата в община Гулянци“, Договор № BG05SFPR002-2.003-0032-C01 ПРЧР | Община Гулянци | 1. Период на реализиране 02.2024 г. – 02.2025 г. 2. Стойност – 3. 391 000 лв. | 104 деца, обхванати в дейностите | 1. Дейностите са осъществени от: 2. 4 социални работници, 3. 1 психолог, 1 логопед, 2 медиатори, 1 мед. работник | 1. Предоставени са комплекс от превантивни и подкрепящи услуги в общността за деца и младежи до завършването на средно образование, чрез информиране и консултиране, подкрепа за придобиване на социални и трудови умения, подготовка за пазара на труда и др. |
| Проект „Интеркултурни беседи в града на трендафилите“ с договор **№** BG05SFPR001-1.004-0023 по Програма „Образование“ 2021-2027, съфинансирана от Европейския съюз. | СУ „Хр. Смирненски гр. Гулянци  С партьорството на ДГ „Незабравка” гр. Гулянци | 1. Периода на изпълнение е 27.2.2025 г. – 27.2.2027 г. |  | 1. Работа с деца и ученици за осъществяване на интеркултурно образованиеОбучения на педагогическите специалистиПодкрепа за интензивна работа за изграждане на общност от активни родители | Да се подобри интеркултурната комуникация за учене в мултикултурна образователна среда в две образователни институции на територията на община Гулянци с различна концентрация на уязвими групи. |
| [Проект „Трансгранично сътрудничество за осигуряване на привлекателна образователна среда“ (CBCEAEE – ROBG00326).](https://sugulyantsi.com/%d0%bf%d1%80%d0%be%d0%b5%d0%ba%d1%82-%d1%82%d1%80%d0%b0%d0%bd%d1%81%d0%b3%d1%80%d0%b0%d0%bd%d0%b8%d1%87%d0%bd%d0%be-%d1%81%d1%8a%d1%82%d1%80%d1%83%d0%b4%d0%bd%d0%b8%d1%87%d0%b5%d1%81%d1%82%d0%b2%d0%be/) | Водещ партньор – СУ „Христо Смирненски“, гр. Гулянци, Партньор 2 – [НАЦИОНАЛЕН КОЛЕЖ „Братя Бузещ“](https://audiotravelguide.ro/bg/%D0%B3%D0%B8%D0%BC%D0%BD%D0%B0%D0%B7%D0%B8%D1%8F-%D0%B1%D1%80%D0%B0%D1%82%D1%8F-%D0%B1%D1%83%D0%B7%D0%B5%D1%89-%D0%BA%D1%80%D0%B0%D0%B9%D0%BE%D0%B2%D0%B0/) и Партньор 3 – [ОКРЪЖНА БИБЛИОТЕКА „Александру и Аристия Аман“](https://litdanube.eu/bg/predstavyane-na-okrazhnata-biblioteka-aleksandru-i-aristia-aman) | Начална дата: 12.09.2025 година  Крайна дата: 11.03.2027 година |  | 1. Съвместни действия при разработването на учебни материали и учебни програми, обучения, подходящо оборудване и дигитализирани инструменти, както и пространства за обучение на открито, за да се създадат условия за приобщаващо и справедливо качествено образование. | Да се създаде модерна и привлекателна образователна среда в двете партньорски училища от България и Румъния |

ПРИОРИТЕТ 2: ЗДРАВЕОПАЗВАНЕ

Община Гулянци е една от малкото общини с общинска болница – МБАЛ, Медицински център и филиал на Спешна помощ гр. Плевен, който през годината откри нова модерно оборудвана база. Медицинското обслужване на населението в община Гулянци, се осъществява и от здравни служби по селата, в които работят 7 общопрактикуващи лекари и 2 стоматолози.

По проекти и със собствени средства Община Гулянци активно работи за подобряване на здравната инфраструктура. Здравните заведения – общинска собственост са в добро състояние и поддържани, от общинския бюджет се закупува техника и апаратура за болницата и МЦ, така че те да отговарят на изискванията и да предоставят качествени услуги.

Ромското население в общината има задоволителна здравна култура. Бременните жени от ромски произход с малки изключения ходят редовно на женска консултация, водят децата си на детска консултация и респективно ги имунизират редовно. Това се дължи на работата на здравните екипи и детски лекари. Поради бедността на ромите в общината, липсата на постоянна работа и работата им в сивия сектор голяма част от тях са здравно неосигурени.

По линия на здравеопазването и повишаване на здравния статус и култура на ромското население Община Гулянци разчита на здравен медиатор. През 2025 година, благодарение на съвместната работа на личните лекари, педиатър и здравния медиатор процентът на имунизирани деца е 100%. Лицата обхванати от здравната система, както и на лицата подали документи за ТЕЛК или включени в програми и мерки, също е по-висок през последните две години. Тези хора вече реално получават профилактични и здравни услуги, от които досега са били лишени, поради социални и културни различия, липса на здравна култура, нисък социален статус, както и поради липсата на специалисти, които да работят в пряк контакт с тях по преодоляване на тези различия и пречки. **В тази връзка приоритетно трябва да се помисли за осигуряването на допълнителни кадри – обучени и мотивирани, които да осъществяват дейностите на терен и да подпомагат общините, здравните и лечебни заведения.**

Община Гулянци използва всички възможности за финансиране на проекти в здравната сфера, за да осигури качествена грижа и здравеопазване на населението.

|  |  |  |  |  |  |
| --- | --- | --- | --- | --- | --- |
| **Мярка/процедура**  **Наименование на проект** | **Вид на участие – бенефициент, партньор, асоцииран партньор** | **Бюджет на проекта – информация по общи (насочени към всички) и целеви (насочени към целевата група) мерки** | **Индикатор**  ***Пример: Брой……***  ***включени в ….*** | **Индикатор**  **…………………**  ***да се посочи и друг, заложен в проекта, дейността*** | **Постигнат резултат** |
| Проект „Мерки в подкрепа на децата в община Гулянци“, Договор № BG05SFPR002-2.003-0032-C01 ПРЧР | Община Гулянци | 1. Период на реализиране 02.2024 г. – 02.2025 г. 2. Стойност – 3. 391 000 лв. | 104 деца, обхванати в дейностите | 1. Дейностите са осъществени от: 2. 4 социални работници, 3. 1 психолог, 1 логопед, 2 медиатори, 1 мед.работник | Предоставени са комплекс от превантивни и подкрепящи услуги в общността за деца и младежи до завършването на средно образование, чрез информиране и консултиране, подкрепа за придобиване на социални и трудови умения, подготовка за пазара на труда и др. |
| **Проект „Топъл обяд в Община Гулянци”**, по процедура за директно предоставяне на безвъзмездна финансова BG05SFPR003-1.001 „Топъл обяд“ по Програма за храни и основно материално подпомагане 2021-2027 г., съфинансирана от Европейския социален фонд плюс на Европейския съюз | ЕС,  Община Гулянци | Бюджет за 2025 г.  212730 лв. | Обхванати 200 лица от всички населени места на общината |  | Лица без доходи или с ниски доходи под линията на бедност – хора в затруднение поради влошената икономическа обстановка в страната; хора, които поради възрастта си или налични увреждания са в по-висок риск;  Лица, обект на социално подпомагане  Получават всеки ден качествен и здравословен обяд. |
| Проект "Иновативни здравно-социални услуги в община Гулянци", Договор №BG05SFPR002-2.012-0122-CO1 по Програмата за развитие на човешките ресурси. Проектът е с продължителност от 02.01.2025 г. до 02.01.2027 г. | Община Гулянци | стойността му е 358 818,67 лв.,  от които 304 995,87 лв. са Европейско финансиране.  53822,80 лв. – общински бюджет | 48 потребители – възрастни хора и лица с увреждания, получават пакет интегрирани социално-здравни услуги в домашна среда. | В реализиране на дейностите са ангажирани 12 домашни помощници | Предоставяне на почасови мобилни интегрирани здравно-социални услуги по домовете и психологическа подкрепа;Доставка на храна, хранителни продукти и продукти от първа необходимост,  заплащане на битови сметки, заявяване и получаване на неотложни административни и битови услуги със средства на потребителите;Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост. |

ПРИОРИТЕТ 3: ЗАЕТОСТ

Регистрирани безработни лица в община Гулянци към 31.12.2025 година са 486 бр. Равнището на безработицата е 5,5%. Анализът на данните от Бюрото по труда показват, че:

- Безработните жени са 248 – 51% от безработните лица за общината.

28% от безработните жени са на възраст над 50 години;

37% са без специалност и професия;

15% от безработните жени са с основно и по-ниско образование;

32% от жените са продължително безработни.

- Безработните младежи до 29 години са 59 души или 12% от регистрираните безработни в общината.

70% от тази група са жени;

14% са без специалност и професия;

15% от безработните младежи са с основно и по-ниско образование;

- Регистрираните безработни с намалена трудоспособност са 27 души или 5,6% от всички безработни от общината.

- Безработните лица с продължителност на регистрация над 1 година са 16,5% /80 души/ от всички безработни лица.

Безработните с престой на пазара на труда от една до две години са 20 души или 4% от всички безработни;

Безработните с престой на пазара на труда над 2 години са 10 души или 2% от всички безработни;

25% от продължително безработните са без специалност и професия;

15% от продължително безработните са с основно и по-ниско образование.

Община Гулянци използва всички възможни лостове и механизми за осигуряване на заетост на хората в трудоспособна възраст, както и за осигуряване на грижа за самотните възрастни хора и лицата с увреждания. Това са двете направления, в които бяха реализирани най-много проекти през 2025 година. Значителен процент от наетите по проекти и програми са лица от ромската общност.

**Таблица за изпълнени проекти**

|  |  |  |  |  |  |
| --- | --- | --- | --- | --- | --- |
| **Мярка/процедура**  **Наименование на проект** | **Вид на участие – бенефициент, партньор, асоцииран партньор** | **Бюджет на проекта – информация по общи (насочени към всички) и целеви (насочени към целевата група) мерки** | **Индикатор**  ***Пример: Брой……***  ***включени в ….*** | **Индикатор**  **…………………**  ***да се посочи и друг, заложен в проекта, дейността*** | **Постигнат резултат** |
| **Наредба №РД-07-7 от 28.06.2019 г. на Министъра на труда и социалната политика за включване в механизма лична помощ** | Община Гулянци | Бюджет за 2025 г.  8237554 лв. | Назначени 420 лица като лични асистенти | 420 потребители на услугата | Осигурена заетост  и осигурена грижа. |
| **„Асистентска подкрепа“** | Община Гулянци | Бюджет за 2025 г.  723290 лв. | Назначени са 29 лица като социални асистенти | 86 потребители | Осигурени работни места и грижа. |
| **ПРЧР**  **„Нови възможности за младежка заетост“** | Община Гулянци | 81677 лв. | 16 лица |  | Осигурена заетост и обучение на безработни младежи до 29 години |

ПРИОРИТЕТ 4: ЖИЛИЩНИ УСЛОВИЯ

Община Гулянци има недостиг на общински жилища, което затруднява осигуряването на жилища за нуждаещите се семейства, които са предимно от рисковите групи на населението. Липсват механизми, които да стимулират инвестиции в тази посока, което ограничава възможностите на Община Гулянци да провежда адекватна социална жилищна политика.

Същевременно голям брой частни жилища в селата са необитаеми и свободни, намират се в райони без канализация и са неблагоустроени, изоставени и полусъборени.

Характерно за ромската общност е съжителството на няколко семейства в една къща, обикновено с две, три или повече деца. Това създава социално-битови неудобства, които могат да бъдат преодолени с промяна в нагласите и традициите на общността.

В последните години се наблюдава положителна тенденция на **закупуване на жилища от страна на ромите в квартали населени с** **българи,** като старите гета постепенно деструктурират. Това значително повлиява в положителен аспект интеграцията на малцинствата и преодоляването на бариерите по социално-икономически признак. На лице е стремеж и мотивация у общността да живее при по-добри битови условия и да полага усилие да постигне това.

ПРИОРИТЕТ 5: ВЪРХОВЕНСТВО НА ЗАКОНА И НЕДИСКРИМИНАЦИЯ

В своята работа по изпълнение на Плана за интеграция на ромите Община Гулянци спазва върховенството на закона и принципите за недискриминация. Във всички сфери на дейност администрацията и останалите ангажирани в процеса на интеграция се ръководят от толерантност, разбиране и зачитане на междуетническите различия, спазване на правата на човека и създаване дух на съпричастност и усещане за цялост в общността.

ПРИОРИТЕТ 6: КУЛТУРА И МЕДИИ

Дейностите в областта на културата на територията на община Гулянци се осъществяват от 12 читалища, като в четири от тях се осъществява **проект „ Глобални библиотеки”- гр. Гулянци**, с. **Брест , с. Гиген и с. Дъбован** и са достъпни за всички граждани. Към тях са изградени и художествени самодейни състави, като е **необходимо** създаване на условия за съхраняване, развитие и популяризиране на специфичната етнокултура на ромите като част от българската национална култура и създаване на условия за равен достъп на ромската общност до обществения културен живот на различни нива.

Ромските деца участват активно в самодейните колективи към народните читалища, част са от всички организирани празници и чествания. Чрез тези културни инициативи се постига бърз и положителен ефект от интеграцията. Наблюдава се желание и стремеж от страна на ромските деца и техните родители да бъдат част от общността. Творчеството, изкуството, музиката и танците, традициите и обичаите обединяват хората от различните етнически групи, помагат им да преодолеят различията и възпитават в дух на толерантност и позитивизъм. Затова Община Гулянци използва всички възможности, заедно с училища, детски градини и читалища да създава условия за запазване и поддържане на тази тенденция.

## **МЕРКИ, КОИТО ОБЩИНАТА Е ИНИЦИИРАЛА И НАДХВЪРЛЯТ НПД**

През 2025 г. общината не е инициирала мерки, които да надхвърлят НПД.

1. **ИНФОРМАЦИЯ И ЗА ИЗПЪЛНЕНИ ПРОЕКТИ И ДРУГИ ДОНОРСКИ ПРОГРАМИ -** Норвежки финансов механизъм, Швейцарска програма, Тръст за социална алтернатива, Програми на посолства – Холандия (Програма Лале, Матра)

През 2025 г. община Гулянци не е работила по донорски програми.

Изготвил: Маринела Кирилова

Гл. сп. ОЗСД

Община Гулянци