**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**П Р Е Д Л О Ж Е Н И Е**

**От ЛЪЧЕЗАР ПЕТКОВ ЯКОВ - Кмет на Община Гулянци**

**ОТНОСНО:** Отдаване под наем на полските пътища, включени в доброволното споразумение между земеделските стопани за землището на с. Милковица в Община Гулянци.

**УВАЖАЕМИ ОБЩИНСКИ СЪВЕТНИЦИ,**

Във връзка с разпоредбите на Закона за собствеността и ползването на земеделските земи (ЗСПЗЗ) и направените промени в него, в сила от 20 февруари 2015 г., на общините се предоставя възможност да отдават под наем полски пътища, включени в заповедта на Директора на Областна дирекция „Земеделие“ – Плевен, за разпределението на масивите за ползване на земеделски земи.

С писмо с вх.№ 0420–138-(11)/02.02.2026 г. на Директора на Областна дирекция „Земеделие” - Плевен са предоставени подадените заявления по чл. 75б, ал.1, т.1 от Правилника за прилагане на закона за собствеността и ползването на земеделки земи (ППЗСПЗЗ) от ползвателите на масиви за ползване по сключеното доброволно споразумение за стопанската 2025-2026 г. за землището на с. Милковица в Община Гулянци.

Списъкът с имотите се съдържа в Приложение №1 към настоящото предложение.

На основание чл. 37в, ал. 16 от ЗСПЗЗ, Кметът на Общината следва да сключи договори за наем с ползвателите на общински пътища за срок от една стопанска година на цена в размер на средното рентно плащане за землището след Решение на Общински съвет.

Предвид горното и на основание чл.21, ал.1, т.8 от ЗМСМА, чл. 37в, ал. 16 от ЗСПЗЗ и чл.5, ал.1, т. 7 и чл. 6 от Правилника за организацията и дейността на Общински съвет Гулянци предлагам на Общинския съвет Гулянци да вземе следното

**Р Е Ш Е Н И Е:**

I. Дава съгласие Кметът на Община Гулянци да сключи договори за наем на общински имоти – полски пътища, за **една стопанска година (2025-2026 г.)** с техните ползватели, съгласно Приложение №1, определени по реда на чл. 37в, ал. 16 от Закона за собствеността и ползването на земеделските земи (ЗСПЗЗ).

ІІ. Определя наемна цена **съгласно средното рентно плащане** в размер на:

* 31.19 € (61.00 лв.) за дка. за землището на с. Милковица.

ІІІ. Възлага на Кмета на Община Гулянци да предприеме последващите действия по изпълнение на настоящото решение в съответствие със законовите разпоредби.

**Приложения:**

1. Приложение №1 – списък с имоти и ползватели – 5 стр. - 1 екз.
2. Писмо с вх.№ 0420–138-(11)/02.02.2026 г. на Директора на Областна дирекция „Земеделие” - Плевен – 1 екз., копие;
3. Протокол №1/24.01.2025 г. от Областна дирекция „Земеделие” – Плевен за определяне на средно рентно плащане – 7 стр. копие.

**Вносител:**

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**Изготвил:**

**Елица Дифова**

**Спец. „Общинска собственост -Земеделие“**

**Съгласувал:**

**Николай Фердинандов**

**Нач. отдел „Управление на общинската собственост“**

**Съгласувал:**

**Михаил Таиров**

**Секретар на Община Гулянци**