**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР. ГУЛЯНЦИ**

**П Р Е Д Л О Ж Е Н И Е**

**ОТ ЛЪЧЕЗАР ПЕТКОВ ЯКОВ – КМЕТ НА ОБЩИНА ГУЛЯНЦИ**

**Относно:** *Приемане на Доклад на Община Гулянци за 2025 г. в изпълнение на Областната стратегия за равенство, приобщаване и участие на ромите (2021-2030 г.).*

**УВАЖАЕМИ ГОСПОЖИ И ГОСПОДА СЪВЕТНИЦИ,**

Националната стратегия на Република България за равенство, приобщаване и участие на ромите (2021-2030) е рамков документ, който задава насоките за изпълнение на политиките за социално-икономическо приобщаване и участие на ромите. Стратегията отчита научените уроци и надгражда постигнатото в периода на изпълнение на Националната стратегия на Република България за интегриране на ромите (2012-2020) (НСРБИР).

В изпълнение на целите на Националната стратегия е създадена Областна стратегия за равенство, приобщаване и участие на ромите. Последваща стъпка в процеса е изготвянето и приемането на общински планове за действие. Община Гулянци има действащ план за периода 2024 – 2027 г. със съответните мерки по приоритети.

В изпълнение на писмо на областния управител на област Плевен с вх. № РР-02-04-1(1)/22.01.2026 г. е изготвен Доклад на Община Гулянци за 2025г.

Документът е базиран на Националната стратегия на Република България за равенство, приобщаване и участие на ромите (2021-2030) и планът към нея и Стратегията на област Плевен за равенство, приобщаване и участие на ромите (2021-2030). Заложените цели, мерки и дейности са съобразени и с Плана за интегрирано развитие на община Гулянци за периода 2021-2027 г. Извършен е предварителен анализ на потребностите и спецификите на местните общности, на постигнатото и пропуските в сферата през предходния период.

Във връзка с гореизложеното и на основание чл. 21, ал. 1, т. 12 и ал. 2 от Закона за местното самоуправление и местната администрация /ЗМСМА/, чл. 5, ал.1, т. 11 и чл. 6 от Правилника за организацията и дейността на Общински съвет Гулянци, неговите комисии и взаимодействието му с общинската администрация и в изпълнение на Националната стратегия на Република България за равенство, приобщаване и участие на ромите (2021 – 2030 г.) предлагам на Общински съвет Гулянци да вземе следното

**Р Е Ш Е Н И Е:**

1. Приема Доклад на Община Гулянци за 2025 година в изпълнение на Областна стратегия за равенство, приобщаване и участие на ромите (2021-2030 г.)

**Приложение:**

1. *Доклад на Община Гулянци за 2025 година в изпълнение на Областна стратегия за равенство, приобщаване и участие на ромите (2021-2030 г.)*

**С уважение,**

**Лъчезар Яков**

*Кмет на Община Гулянци*

МК/ОЗСД

